Ամփոփաթերթ

«ՎԵՐԱՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ԼԻԱԶՈՐ ՄԱՐՄԻՆՆԵՐ ՃԱՆԱՉԵԼՈՒ ՄԱՍԻՆ» նախագծի վերաբերյալ

|  |  |  |  |  |
| --- | --- | --- | --- | --- |
| հ/  հ | Առարկության, առաջարկության հեղինակը¸ գրության ամսաթիվը և համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| 1. | Արդարադատության նախարարություն  *22.07.2019 թվականի 035/50319-2019 գրություն* | Նախագծի անվանման մեջ «Ն» տառն անհրաժեշտ է փոխարինել «Ա» տառով, քանի որ հիշյալ նախագիծն իր բնույթով անհատական է՝ համաձայն «Նորմատիվ իրավական ակտերի մասին» Հայաստանի Հանրապետության օրենքի պահանջների: | Ընդունվել է: | Նախագծում կատարվել է համապատասխան փոփոխություն: |
| Նախագծի 7-րդ կետն անհրաժեշտ է հանել՝ համաձայն «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի 6-րդ մասի պահանջների: | Ընդունվել է: | Նախագծում կատարվել է համապատասխան փոփոխություն: |
| Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է ի գիտություն: |  |
| 2. | Ֆինանսների նախարարություն  *23.07.2019 թվականի 034/50693-2019 գրություն* | Նախագծի 1-ին կետով առաջարկվում է բնակչության սանիտարահամաճարակային անվտան­գության, դեղերի շրջանառության, առողջապահության (այդ թվում՝ իր  իրա­վա­սու­թյան սահմաններում բնակչության բժշկական օգնության և սպասարկման, մարդու արյան և դրա բաղադրամասերի դոնորության և փոխներարկումային բժշկական օգնության, մարդու վերա­ր­տադրողական առողջության պահպանման, հոգեբուժական օգնության իրա­կա­նաց­ման, մարդուն օրգաններ և (կամ) հյուսվածքներ փոխպատվաստելու, մարդու իմունային անբա­­­վարարության վիրուսից առաջացած հիվանդության կանխարգելման), իր իրա­վա­սու­թյան սահմաններում գովազդի, *աշխատողների առողջության պահպանման և անվտան­գու­թյան ապահովման ոլորտների նկատմամբ վերահսկողություն իրականացնող լիազոր մարմին ճան­ա­­չել Առողջապահական և աշխատանքի տեսչական մարմնին*։  Վերոգրյալի կապակցությամբ, առաջարկում ենք քննարկել ոչ միայն աշխատողների առող­­­ջության պահպանման և անվտան­գու­թյան ապահովման ոլորտների նկատմամբ վերա­հսկո­­ղությունը, այլ, առհասարակ, աշխատանքային օրենսդրության պահանջների խախ­տում­ների նկատմամբ վերահսկողությունն առողջապահական և աշխատանքի  տես­­­­­չական մարմ­նին վերապահելու նպատակահարմարության հարցը։ | Ընդունվել է ի գիտություն:  ՀՀ կառավարության 2019-23թթ գործունեության միջոցառումների ծրագրով նախատեսված է աշխատանքային օրենսդրության պահանջների կատարման նկատմամբ գործող վերահսկողական համակարգի կատարելագործման նպատակով մինչև 2020 թվականի հոկտեմբների 3-րդ տասնօրյակը ճանապարհային քարտեզի մշակում:  Նախատեսվում է աշխատողների իրավունքների ինստիտուցիոնալ, գործառնական և իրավական հիմքերի հետագա բարեփոխումների համատեքստում ապահովել աշխատանքային օրենսդրության պահանջների կատարման նկատմամբ արդյունավետ վերահսկողական համակարգի ներդրում, սակայն այս փուլում՝ մինչև ճանապարհային քարտեզի հաստատումը, նպատակահարմար չէ, որևէ մարմնի լիազորել վերահսկողություն իրականացնել աշխատանքային իրավունքների՝ այս պահին չվերահսկվող մասի նկատմամբ: |  |
| 3. | Արտակարգ իրավիճակների նախարարություն  *23.07.2019 թվականի 052/50966-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 4. | Աշխատանքի և սոցիալական հարցերի նախարարություն  *18.07.2019 թվականի 040/49518-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 5. | Առողջապահության նախարարություն  *22.07.2019 թվականի 035/50319-2019 գրություն* | Առաջարկվում է Նախագծի նախաբանում հղում տալ համապատասխան օրենքներով լիազորող նորմ նախատեսող դրույթներին: | Չի ընդունվել: Որոշման նախաբանում հղում է արվում «Տեսչական մարմինների մասին» ՀՀ օրենքի համապատասխան նորմի վրա, որով սահմանվում է,որ լիազորություն վերապահող նորմերը սահմանվում են ոլորտային օրենքներով: Այդ դրույթը հաշվի առնելով են որոշման մեջ սահմանվել համապատասխան ոլորտները, քանի որ յուրաքանչյուր ոլորտը կարգավորող օրենքների վրա հղում կատարելու դեպքում որոշումը ծանրաբեռնված կլինի մեծ թվով օրենքների անվանումներով: Միաժամանակ, որոլտային օրենքներում նշվում է, որ վերահսկողությունն իրականացնում է լիազորված տեսչական մարմինը: |  |
| Նախագծի 1-ին կետում «մարդու արյան և դրա բաղադրամասերի դոնորության և փոխներարկումային բժշկական օգնության» բառերը փոխարինել «արյան և դրա բաղադրամասերի որակի, անվտանգության և փոխներարկումային բժշկական օգնության» բառերով` համապատասխանեցնելով «Մ**արդու արյան և դրա բաղադրամասերի դոնորության և փոխներարկումային բժշկական օգնության մասին»** օրենքի 39-րդ հոդվածի պահանջներին: | Ընդունվել է: | Նախագծում կատարվել է համապատասխան փոփոխություն: |
| 6. | Շրջական միջավայրի նախարարություն  *24.07.2019 թվականի 043/50973-2019 գրություն* | Նկատի ունենալով «Բնապահպանական վերահսկողության մասին» օրենքի և վարչապետի 2018 թվականի հունիսի 11-ի N733-Լ որոշման դրույթները՝ նախագծի 2-րդ կետն առաջարկում եմ շարադրել հետևյալ խմբագրությամբ՝  «2. Շրջակա միջավայրի պահպանության, այդ թվում՝ մթնոլորտային օդի պահպանության, ջրային ռեսուրսների, հողերի, կենդանական ու բուսական աշխարհի, ներառյալ` անտառների ու բնության հատուկ պահպանվող տարածքների, ընդերքի օգտագործման և պահպանության, այլ բնական ռեսուրսների օգտագործման, վերարտադրության և պահպանության, վտանգավոր նյութերի և թափոնների (բացառությամբ՝ ռադիոակտիվ) գործածության ոլորտների նկատմամբ վերահսկողություն իրականացնող լիազոր մարմին ճանաչել Բնապահպանության և ընդերքի տեսչական մարմնին։» | Ընդունվել է մասնակի: | Նախագծում կատարվել է համախատասխան փոփոխություն: |
| 7. | Կրթության, գիտության, մշակույթի և սպորտի նախարարություն  *23.07.2019 թվականի /50717-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 8. | Բարձր տեխնոլոգիական արդյունաբերության նախարարություն  *17.07.2019 թվականի  /49511-2019 գրություն* | Առաջարկում եմ Հայաստանի Հանրապետության կառավարության «Վերահսկողություն իրականացնող լիազոր մարմիններ ճանաչելու մասին» որոշման նախագծի 2-րդ կետի «այլ բնական ռեսուրսների օգտագործման» բառերից հետո լրացնել «(բացառությամբ ռադիոհաճախականությունների)» բառերը: | Ընդունվել է ի գիտություն: «Բնապահպանական վերահսկողության մասին» օրենքի 4-րդ հոդվածի 1-ին մասի 2-րդ պարբերության համաձայն՝ բնապահպանության ոլորտում վերահսկողություն իրականացնող տեսչական մարմինը **բնապահպանական օրենսդրության նորմերի** պահպանման ու կատարման նկատմամբ օրենքներով սահմանված կարգով ստուգման իրավասություն ունեցող մարմին է: Հայաստանի Հանրապետության վարչապետի 2018 թվականի հունիսի 18-ի 733-Լ որոշման հավելվածի 1-ին կետի համաձայն՝ Հայաստանի Հանրապետության բնապահպանության և ընդերքի տեսչական մարմինը (այսուհետ՝ տեսչական մարմին) Կառավարությանը ենթակա՝ վերահսկողություն և օրենքով սահմանված այլ գործառույթներ իրականացնող պետական մարմին է, որն օրենքով սահմանված կարգով կիրառում է պատասխանատվության միջոցներ **բնապահպանության և ընդերքի բնագավառներում**:Նույն հավելվածի 3-րդ գլխում սահմանված են տեսչական մարմնի լիազորությունները, որոնցից հետևում է տեսչական մարմնի վերահսկողական լիազորությունները կարող են վերաբերել այնպիսի ոլորտների, որոնք կարող են կապված են շրջակա միջավայրի պահպանության հետ: Վերոնշյալի համատեքստում ռադիոհաճախականությունների նկատմամբ վերահսկողությունը Բնապահպանության և ընդերքի տեսչական մարմնի իրավասությանը չի կարող վերաբերել: |  |
| 9. | Էկոնոմիկայի նախարարություն  *24.07.2019 թվականի 033/51272-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 10. | Անշարժ գույքի կադաստրի կոմիտե  *17.07.2019 թվականի 107.6/49495-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 11. | Քաղաքաշինության կոմիտե  *31.07.2019թ /53007-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 12. | Առողջապահական և աշխատանքի տեսչական մարմին  *16.07.2019 թվականի 027.1/48845-2019 գրություն* | Նախագծի 1-ին կետում «անվտանգության» բառից հետո լրացնել «ապահովման» բառով, հաշվի առնելով «Հայաստանի Հանրապետության բնակչության սանիտարահամաճարակային անվտանգության ապահովման մասին» ՀՀ օրենքը, որով կարգավորվում են ՀՀ բնակչության սանիտարահամաճարակային անվտանգության ապահովման հետ կապված հարաբերությունները (նախաբան, 1-ին հոդված): | Ընդունվել է: | Նախագծում կատարվել է համապատասխան փոփոխություն: |
| Առաջարկվում է քննարկել նաև ՀՀ առողջապահական և աշխատանքի տեսչական արմնին կրծքով կերակրման և մանկական սննդի և հարակից ապրանքների շրջանառության ոլորտում վերահսկողություն իրականացնելու լիազորություն վերապահելու հարցը: Նշվածից ելնելով առաջարկվում է «և անվտանգության ապահովման» բառերից հետո լրացնել «Կրծքով կերակրման խրախուսման, մանկական սննդի և հարակից ապրանքների շրջանառության» բառերով: Առաջարկը բխում է «**Երեխաներին կրծքով կերակրման խրախուսման և մանկական սննդի շրջանառության մասին**» ՀՀ օրենքի 6.1-րդ հոդվածից, որով սահմանվում է կրծքով կերակրման խրախուսման, մանկական սննդի և հարակից ապրանքների շրջանառության ոլորտում ՀՀ կառավարության լիազորած՝ վերահսկողություն իրականացնող տեսչական մարմնի իրավասությունները:  Վարչական իրավախախտումների վերաբերյալ ՀՀ օրենսգր 230-րդ հոդվածի համաձայն՝ նույն օրենսգրքի 47.8-րդ հոդվածով (**Մանկական սննդի և հարակից ապրանքների շրջանառության կանոնները խախտելը**) նախատեսված վարչական իրավախախտումների վերաբերյալ գործերը քննում և վարչական տույժեր է նշանակում ՀՀ առողջապահական և աշխատանքի տեսչական մարմինը: | Ընդունվել է: | Նախագծում կատարվել է համապատասխան փոփոխություն: |
| 13. | Բնապահպանական և ընդերքի տեսչական մարմին  *29.07.2019 թվականի  043.1/52713-2019 գրություն* | Նախագծի 2-րդ կետում «թափոնների գործածության» բառերից հետո ավելացնել «ռադիոակտիվ նյութերով աղտոտվածության, բնապահպանական պետական փորձաքննության, բնապահպանական հարկի և բնօգտագործման վճարների, բնապահպանական վարչական վիճակագրության» բառերը, քանի որ «Բնապահպանական վերահսկողության մասին» ՀՀ օրենքի 22-րդ հոդվածում դրանք նախատեսված են որպես բնապահպանական վերահսկողության հիմնական ուղղություններ։ | Ընդունվել է մասնակի: | Նախագծում կատարվել է համապատասխան փոփոխություն: |
| 14. | Կրթության տեսչական մարմին  *26.07.2019 թվականի  031.1/51948-2019 գրություն* | Դիտողություններ և առաջարկություններ չունի | Ընդունվել է ի գիտություն: |  |
| 15. | Շուկայի վերահսկողության տեսչական մարմին  *17.07.2019 թվականի 60.2/49219-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 16. | Սննդամթերքի անվտանգության տեսչական մարմին  *18.07.2019 թվականի  013/49658-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |
| 17. | Քաղաքաշինության, տեխնիկական և հրդեհային անվտանգության տեսչական մարմին  *16.07.2019 թվականի 027.1/48845-2019 գրություն* | Դիտողություններ և առաջարկություններ չունի: | Ընդունվել է ի գիտություն: |  |